Tänä vuonna minusta tuli yrittäjä -
Tänä vuonna minusta tuli yrittäjä
Posted on joulukuu 30, 2016 joulukuu 31, 2016 by Sari
Vuosi on lopuillaan ja blogin hiljaisuus päättyy. Viime keväänä syntynyt ajatus kokopäiväisestä yrittäjyydestä osa-aikaisen lisäksi on kasvanut ja kehittynyt kokonaiseksi ja tullut todeksi. Marraskuun ensimmäisenä päivänä minusta tuli yrittäjä.
Ensimmäisestä kahdesta kuukaudesta on mieleen jäänyt lähinnä miljoona huonoa ja ehkä pari hyvää ideaa, paperishowta ja monta kiinnostavaa mahdollisuutta. Rahaa on vain mennyt, joten säästöjen syömiseen alkaa jo tottua.
Ihaninta ja kamalinta on vapaus! Voi valita itse mitä tekee, mutta toisaalta täytyy myös itse itseään komentaa tekemään ne tylsät hommat, eli kaikki rahaan liittyvät. Peppi Pitkätossun ohjein sanon ensin itselleni nätisti, sitten vähän tiukemmin ja kolmannella komennan rumasti. Yleensä tottelen vasta kolmannella, ekalla en tee koskaan mitään.
Työaikojen säätelyä täytyy myös vähän miettiä. Talossa on hiljaista noin klo 9-13 ja 22-07, kun taas minä nukkuisin kaikista mieluimmin puolille päivin. Ei toimi. Toisaalta voisin tehdä jotain töitä koko ajan, eikä sekään toimi. Viikonloppuisin pakollisia keikkoja lukuunottamatta en tee töitä, ehkä.
(ja vuoden päästä kuolen nauruun ja häpeään kun luen nämä naiivit kuvitelmat)
Jos pohdit yrittäjyyttä, kannattaa ehdottomasti käyttää paikallisten uusyrityskeskusten palveluja. Ilmaiseksi aivan huipputyypit auttavat ja sparrailevat, lukevat omituiset suunnitelmasi ja pitävät pokkansa, vaikka laskelmista puuttuu pari juttua. Kannustavat ja sanovat, että aina voi tulla uudelleen. Aivan mielettömän hienoa!
Toinen aivan loistojoukko on Facebookin Naisyrittäjät, jossa yrittäjät auttavat toisiaan ja kertovat parhaat vinkkinsä ja varoituksensa. Naisvoimaa!
Ja jos vielä haluat tietää mitä teen, voit kurkistaa nettisivuilleni http://calendulamedia.net/.
Mihin tarvitaan uusi blogiyhteisö Kublo?
Juurettomuus on riski #perheenyhdistäminen
Ensimmäiset seitsemän työtä
Posted in hyvinvointi, työ, yhteiskuntaTagged yrittäjyys
Musiikkia nuoruudesta
4 thoughts on “Tänä vuonna minusta tuli yrittäjä”
joulukuu 31, 2016 7:57 am
Onnea yrittäjyyteen! Itsellä takana yrittäjyyttä kohta jo 2.5 vuotta ja onhan tässä monenlaisissa tunnelmissa oltu. Milloin olen tuntenut ihanaa vapautta, milloin epätoivoa ja epävarmuutta. Mutta siltikään, palkkatyöhön en palaisi.
joulukuu 31, 2016 7:23 pm
Se on varmaa että hammastenkiristelyttä ei selvitä, mutta juuri nyt näin on hyvä. Kiitos Heli ja hyviä tuulia 🙂
Betsy/Ohikiitäviä hetkiä sanoo:
joulukuu 31, 2016 12:44 pm
No mutta! Rohkea olet! Onnea uudelle yrittäjälle 🙂
joulukuu 31, 2016 7:24 pm
Kiitos! Lieneekö rohkea, hullu ehkä.
Itsemurhapelejä ja feikkiuutisia
Karkaa Alaskaan
Elämää teinin kanssa by Hanne & Päivi
Kesätyöt -hot or not?
Kategoriat Valitse kategoriaaikuisetarkikuvahaastehyvinvointiilmiötkasvatuskirjatkirjat ja kulttuurikotikoulukulttuurilasten- ja nuortenkirjatleffatmatkamuoti & vaatteetmusiikkimuunuorisolaisetpuutarhateatteriteknotelevisiotyöUncategorizedyhteiskunta